

**Bursa Hungarica pályázati kiírás**

Bócsa Község Önkormányzat 2025. október 3-án kiírja a 2026. évi Bursa Hungarica „A” és „B” típusú Felsőoktatási Önkormányzati Ösztöndíjpályázatot.

A pályázat benyújtásának határideje: ***2025. november 4.***

A pályázatbeadáshoz a Bursa Hungarica Elektronikus Pályázatkezelési és Együttműködési Rendszerében (EPER-Bursa rendszer) egyszeri pályázói regisztráció szükséges, amely elérhető az alábbi linken:

<https://bursa.emet.hu/paly/palybelep.aspx>

Azok a pályázók, akik a korábbi pályázati évben regisztráltak a rendszerben, már nem regisztrálhatnak újra, ők a meglévő felhasználónév és jelszó birtokában léphetnek be az EPER-Bursa rendszerbe. Amennyiben jelszavukat elfelejtették, az Elfelejtett jelszó funkcióval kérhetnek új jelszót.

Fenti linken érhető el a részletes pályázati kiírás is. A regisztrációt vagy belépést követően lehetséges a pályázati adatok feltöltése. A pályázati űrlapot minden évben újra fel kell tölteni! A személyes és pályázati adatok ellenőrzését és feltöltését követően a pályázati űrlapot ***kinyomtatva és aláírva*** a szükséges mellékletekkel együtt a települési önkormányzatnál kell benyújtania a pályázóknak. A pályázat csak a pályázati kiírásban meghatározott csatolandó mellékletekkel együtt érvényes.

Benyújtás helye:

**Bócsa Község Önkormányzat**

**Rákóczi Ferenc utca 27.**

**hétfő-csütörtök 7:30-15:00**

**péntek 7:30-12:00**

**🕿.: +36 78 453 110**

A Bursa Hungarica Felsőoktatási Önkormányzati Ösztöndíjrendszer célja az esélyteremtés érdekében a hátrányos helyzetű, szociálisan rászoruló fiatalok felsőfokú tanulmányainak támogatása.

A program keretében olyan szociálisan hátrányos helyzetű felsőoktatásban résztvevő hallgatóknak folyósítható az ösztöndíj, akik a települési önkormányzat illetékességi területén lakóhellyel rendelkeznek, felsőoktatási intézményben (felsőoktatási hallgatói jogviszony keretében) teljes idejű (nappali tagozatos) képzésben vesznek részt.

A többszintű támogatási rendszer pénzügyi fedezetéül három forrás szolgál: a települési önkormányzati, a vármegyei önkormányzati, valamint – a Kulturális és Innovációs Minisztérium finanszírozásával – a felsőoktatási intézményi költségvetésben megjelenő elkülönített forrás.

A két típus rövid meghatározása:

* A típusú pályázatok esetén az ösztöndíj folyósítása: 10 hónap, azaz két egymást követő tanulmányi félév: 2025/2026 tanév második (tavaszi) és 2026/2027 tanév első (őszi) féléve!
* B Típusú pályázat esetén az ösztöndíj folyósítása: az ösztöndíj időtartama 3 x 10 hónap, azaz hat egymást követő tanulmányi félév: 2026/2027 tanév, 2027/2028 tanév és a 2028/2029 tanév

Bővebb információ a <https://emet.gov.hu/kategoria/kiemelt-kategoriak/palyazatok/aktualis-felhivasok/bursa-hungarica/bursa-hugarica-2026/> (Bursa Hungarica) oldalakon található.